**Csongrád Város Polgármesterétől** **M**

Száma: Fjl/58-1/2023.

Témafelelős: Forgó M.

**ELŐTERJESZTÉS**

**Csongrád Városi Önkormányzat Képviselő testülete**

**2023. január 26-i ülésére**

Tárgy: A csongrádi 661/4 hrsz-ú, Dózsa György téri beépítetlen terület üzemeltetésbe adása a Városellátó részére parkoló üzemeltetése céljára

Tisztelt Képviselő testület!

Csongrádon a sportmedence beruházás befejeződött, a felvonulási területként használt 661/4 hrsz-ú Dózsa György téri terület üresen áll. Korábban parkolóként hasznosult az ingatlan, a Volán buszai, illetve magánszemélyek parkoltak a területen.

Az ingatlan hosszabb távon alkalmas üzletsor és társasház építés céljára, a jelenlegi gazdasági körülmények között azonban a közeljövőben ilyen érdeklődés nem várható. A terület hasznosítása érdekében javasolom az ingatlan parkolóként való működtetését.

A Volánbusz Zrt. a Csongrádon üzemeltetett 8-10 busz parkolásának megoldása érdekében egyeztetést kezdeményezett önkormányzatunkkal. A Volán bérbe venné az érintett ingatlan térképmásolaton jelzett mintegy 60 %-át, 200.000 Ft + ÁFA/hó bérleti díjért. A területet a mélyebb fekvésű részein zúzottkővel fel kell tölteni.

Javasolom, hogy a képviselő testület adja a Városellátó üzemeltetésébe az ingatlant, azzal, hogy az intézmény biztosítsa a buszok parkolásának feltételeit, és kössön bérleti szerződést a Volánbusz Zrt-vel.

Kérem az előterjesztés megtárgyalását és a határozati javaslat elfogadását.

**HATÁROZATI JAVASLAT**

Csongrád Városi Önkormányzat képviselő testülete megtárgyalta „A csongrádi 661/4 hrsz-ú, Dózsa György téri beépítetlen terület üzemeltetésbe adása a Városellátó részére parkoló üzemeltetése céljára” tárgyú előterjesztést, és az alábbi határozatot hozza:

1. A képviselő testület Csongrád Város Önkormányzata Városellátó Intézménye üzemeltetésébe adja a csongrádi 661/4 hrsz-ú, 1947 m2 nagyságú, kivett beépítetlen terület megnevezésű ingatlanát parkoló működtetése céljára 2023. február 1. napjától visszavonásig terjedő időtartamra.
2. A képviselő testület egyetért azzal, hogy a Városellátó Intézmény a Volánbusz Zrt-vel kösse meg a parkolási szerződést a volánbuszok elhelyezése, parkoltatása céljára 200.000 Ft + ÁFA/hó bérleti díj ellenében.

Felelős: Dékány-Lantos Anikó igazgató

Határidő: azonnal

Csongrád, 2023. január 19.

 Bedő Tamás

 polgármester